Source: http://tampere.cloudnc.fi/fi-FI/Toimielimet/Tampereen_Infra_Liikelaitoksen_johtokunta/Kokous_2022019/Viher_ja_paallystekivitoiden_puitesopimu(76566)
Timestamp: 2019-03-19 21:37:00+00:00
Document Index: 16345556

Matched Legal Cases: ['§ 12', 'kko ', 'kko ', 'kko ', 'kko ', 'kko ', '§ 3', '§ 2', '§ 6', '§ 7', '§ 9', '§ 10', '§ 11', '§ 13']

Viher- ja päällystekivitöiden puitesopimus | Tampere esityslistat ja pöytäkirjat
Viher- ja päällystekivitöiden puitesopimus
Tampereen Infra Liikelaitoksen johtokunta, kokous 20.2.2019
§ 12 Viher- ja päällystekivitöiden puitesopimus
TRE:7164/02.07.01/2018
Yksikön päällikkö Wille Siuko, puh. 0500 631 439, etunimi.sukunimi@tampere.fi
Tuomi Logistiikka Oy pyysi tarjouksia Tampereen Infra Liikelaitoksen toimeksiannosta viher- ja päällystekivitöistä. Sopimuskausi alkaa 1.4.2019 ja jatkuu toistaiseksi voimassa olevana. Hankinta tullaan kilpailuttamaan neljän vuoden kuluessa.
Puitesopimukset tehdään viiden urakoitsijan kanssa.
Hankintamenettelynä on hankintalain 32 §:n mukainen avoin menettely. Kyseessä on EU-kynnysarvon ylittävä urakka. Hankinnasta lähetettiin hankintailmoitus julkaistavaksi HILMA-palvelussa 18.12.2018 ja tarjouspyyntö oli saatavilla Tarjouspalvelu.fi-toimittajaportaalissa.
Tarjouksen jättivät määräaikaan 18.1.2019 klo 12 mennessä seuraavat 9 tarjoajaa: Hervannan Kaivin Oy, Hyvinkään Tieluiska Oy, Hämeen Viherrakennus Oy, Maanrakennus Mikko Sallinen Oy, Pimara Oy, Tampereen Puutarha-Center Oy, TerraWise Oy, VRJ Länsi-Suomi Oy ja Viher-Jalanti Oy.
Hankintalain 74 §:n mukaisesti hankintailmoitusta, tarjouspyyntöä tai tarjousmenettelyn ehtoja vastaamattomat tarjoukset on suljettava tarjouskilpailusta. Kaikki tarjouskilpailuun osallistuneet tarjoukset täyttivät tarjouspyynnön vaatimukset lukuun ottamatta MRV Service Oy:tä. MRV Service Oy:n tarjouksen yksikköhintaluettelossa annetuissa hinnoissa oli puutteita, joten hinnat eivät ole vertailukelpoisia.
Vertailuperusteena on kokonaistaloudellinen edullisuus seuraavin valintaperustein: Hinta 90 pistettä ja laatu 10 pistettä. Laadun pisteet jakautuivat seuraavasti: Vastaavan työmaapäällikön kokemus viher- ja päällystekivitöistä yli 10 vuotta 5 pistettä ja henkilöstön kokemus leikkipaikkojen rakentamisesta 5 pistettä (1 piste/kohde).
Tarjousten tarkemmat vertailuhinnat ja pisteet ovat nähtävissä liitteenä olevasta taulukosta.
Kokonaistaloudellisesti edullisimman tarjouksen antoivat: Hämeen Viherrakennus Oy, Maanrakennus Mikko Sallinen Oy, Tampereen Puutarha-Center Oy, TerraWise Oy ja VRJ Länsi-Suomi Oy.
Hankintalain 79 §:n mukaan hankintayksikkö voi avoimessa menettelyssä tarkistaa tarjousten vaatimustenmukaisuuden ja vertailla tarjoukset ennen poissulkemisperusteisiin (hankintalain 80 § ja 81 §) tai soveltuvuusvaatimuksiin kohdistuvaa tarkistamista. Hankintalain 79 §:n 3 mom. mukaan sopimusta ei voi tehdä sellaisen tarjoajan kanssa, joka olisi tullut sulkea menettelystä 80 §:n nojalla tai joka ei täytä soveltuvuusvaatimuksia. Kaikki tarjoajat täyttivät tarjouspyynnössä soveltuvuudelle asetetut vaatimukset.
Hankintayksikkö on tarkastanut valittavaksi esitettyjen yritysten soveltuvuuden ennen hankintapäätöstä. Kaikki tarjoajat täyttivät tarjouspyynnössä tarjoajien soveltuvuudelle asetetut vaatimukset. Valitut tarjoajat ovat ennen hankintapäätöstä toimittaneet tilaajavastuulain (1233/2006) 5 §:ssä mainitut selvitykset ja todistukset. Valittujen tarjoajien on ennen hankintasopimuksen allekirjoitusta toimitettava rikosrekisteriote (hankintamenettelyote).
Hankinta-asiakirjojen julkisuutta säätelee laki viranomaisten toiminnan julkisuudesta (621/1999). Päätösesitys perusteluineen tulee julkiseksi päätöksenteon jälkeen. Tarjoukset ja muut hankintaa koskevat asiakirjat tulevat julkisiksi asianosaisille hankintapäätöksen tekemisen jälkeen. Yleisesti julkisiksi tarjousasiakirjat tulevat, kun hankintaa koskeva sopimus on tehty. Asiakirjoja säilytetään Tuomi Logistiikka Oy:n sähköisessä arkistossa. Yhdyshenkilö: Hankinta-asiantuntija Maarit Ketola, maarit.ketola@tuomilogistiikka.fi, puh.040 774 2579.
Hankinnan valmistelijana toimivat Tuomi Logistiikka Oy:stä hankinta-asiantuntija Maarit Ketola ja työryhmä Tampereen Infra Liikelaitoksesta.
Hankintapäätös on saanut lainvoiman 14 päivän kuluttua hankintapäätöksen tiedoksisaannista.
Timo Aaltonen, vs. toimitusjohtajan 1. varahenkilö
Viher- ja päällystekivitöiden puitejärjestelyyn esitetään valittavaksi Hämeen Viherrakennus Oy (0592708-3), Maanrakennus Mikko Sallinen Oy (0969273-6), Tampereen Puutarha-Center Oy (0155061-0), TerraWise Oy (0756091-6) ja VRJ Länsi-Suomi Oy (1476411-6).
Hankinnan arvonlisäveroton arvo on noin 4 milj. euroa vuodessa.
tarjoajat, Petra Kurki, Anne Ravaska, Kati Suhonen, Wille Siuko, Irja Peltoniemi, Tuomi: Jussi Tamminen, Mika Ojanen, Maarit Ketola, Antti Sinervo
Vertailutaulukko viher- ja päällystekivityöt.pdf.pdf (pdf, 71 kt)
Kuuntele Vertailutaulukko viher- ja päällystekivityöt.pdf.pdf
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan hakea muutosta vaatimalla julkisista hankinnoista ja käyttöoikeussopimuksista annetun lain (1397/2016) mukaista hankintaoikaisua. Asia voidaan myös saattaa valituksella markkinaoikeuden käsiteltäväksi, mikäli hankinnan arvo ylittää julkisista hankinnoista ja käyttöoikeussopimuksista annetun lain 25 §:n mukaisen kyseistä hankintaa koskevan kynnysarvon.
Päätökseen tai muuhun hankintamenettelyssä tehtyyn ratkaisuun tyytymätön voi tehdä kirjallisen julkisista hankinnoista ja käyttöoikeussopimuksista annetun lain 132 §:n mukaisen hankintaoikaisun. Hankintaoikaisun voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).
Hankintaoikaisua haetaan päätöksen Muutoksenhakuviranomainen-kohdassa mainitulta muutoksenhakuviranomaiselta.
Jos päätös oheisasiakirjoineen annetaan tiedoksi tavallisena kirjeenä, asianosaisen katsotaan saaneen päätöksestä oheisasiakirjoineen tiedon, jollei muuta näytetä, seitsemäntenä päivänä niiden lähettämisestä. Mikäli käytetään todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksiantopäivää ei lueta määräaikaan. Jos määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, saa tehtävän toimittaa ensimmäisenä arkipäivänä sen jälkeen.
Jos hankinnassa on menetelty julkisista hankinnoista ja käyttöoikeussopimuksista annetun lain vastaisesti, voi tarjoaja, osallistumishakemuksen tehnyt ehdokas tai muu taho, jota asia koskee, saattaa asian markkinaoikeuden käsiteltäväksi valituksella.
Julkisista hankinnoista ja käyttöoikeussopimuksista annetun lain 146 § 3 momentin mukaan puitejärjestelyyn perustuvaan hankintaan tai dynaamiseen hankintajärjestelmään hyväksymistä koskevaan hankintayksikön ratkaisuun ei saa hakea valittamalla muutosta, jollei markkinaoikeus myönnä asiassa käsittelylupaa. Lupa on myönnettävä, jos:
Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankinta- tai käyttöoikeussopimuksen julkista hankinnoista ja käyttöoikeussopimuksista annetun lain 130 §:n 1) tai 3) kohdan nojalla noudattamatta odotusaikaa. Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.
Julkisista hankinnoista ja käyttöoikeussopimuksista annetun lain (1397/2016) 163 §:n mukaan markkinaoikeuden toimivaltaan kuuluvaan asiaan ei saa hakea muutosta hallinto-oikeudesta kuntalain (410/2015) eikä hallintolainkäyttölain nojalla.
Julkisista hankinnoista ja käyttöoikeussopimuksista annetun lain 146 § 2 momentin mukaisesti markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee:
Valitukseen on liitettävä alkuperäisenä tai jäljennöksenä päätös, jota vaaditaan muutettavaksi, sekä todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta.
Valitukseen on liitettävä asiakirjat, joihin valittaja vetoaa vaatimuksensa tueksi. Asiamiehen on liitettävä valituskirjelmään valtakirja sen mukaan kuin hallintolainkäyttölain 21 §:ssä säädetään.
Valitus on toimitettava markkinaoikeudelle ennen valitusajan päättymistä. Valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. Itse tiedoksisaantipäivää ei lasketa mukaan.
Hankinta-asiaan muutosta hakevan on kirjallisesti ilmoitettava hankintayksikölle asian saattamisesta markkinaoikeuden käsiteltäväksi (laki julkisista hankinnoista ja käyttöoikeussopimuksista 148 §). Ilmoitus on toimitettava hankintayksikölle viimeistään silloin, kun hankintaa koskeva valitus toimitetaan markkinaoikeuteen. Ilmoitus on toimitettava päätöksessä mainitulle muutoksenhakuviranomaiselle edellä kohdassa ”Oikaisuviranomainen” mainittuun osoitteeseen.
§ 6 Kokouksen laillisuus ja päätösvaltaisuus
§ 7 Läsnäolo- ja puheoikeuden myöntäminen
§ 9 Toimitusjohtajan katsaus
§ 10 Reunakivien asennustöiden puitesopimus
§ 11 Maarakennustöiden puitesopimus
§ 13 Toimitusjohtajan päätösten otto-oikeus